cyanic-selkie/wikianc huggingface dataset:
Alice Phoebe Lou
Alice Phoebe Lou (syntyjään Alice Matthew, s. 1993) on eteläafrikkalainen laulaja-lauluntekijä, joka nykyään asuu Berliinissä. Hän on julkaissut kolme EP:tä ja neljä studioalbumia itse ilman sitoutumista levy-yhtiöihin. Joulukuussa 2017 hänen laulunsa ”She”, joka soi Seksipommi: Hedy Lamarrin tarina -dokumenttielokuvan lopputekstien aikana, lisättiin Oscar-palkintojen parhaan laulun voittajaehdokkaiden joukkoon. Vuodesta 2019 lähtien hänellä on myös ollut sivuprojektina Strongboi-duo.
Nuoruusvuodet
Lou on kotoisin Kapin niemimaan länsirannikolla Etelä-Afrikassa olevasta Kommetjiestä, jossa hän kävi Waldorf-koulua. Hänen vanhempansa tekevät dokumenttifilmejä. Lou kävi lapsena pianotunneilla, mutta kitaristina hän on itseoppinut. Neljätoistavuotiaana hän innostui trance-musiikista ja alkoi käydä konserteissa. Alice otti konserteissa usein myös valokuvia, ja joskus hänelle jopa maksettiin niistä. 2010 hän vietti kesälomaansa Pariisissa, ja asui siellä aluksi tätinsä luona. Hän muutti pian kuitenkin ystävän luokse ja ansaitsi rahaa tulitaiteilijana.
Ura
Alice päätti lukion 2012 Etelä-Afrikassa ja piti sen jälkeen välivuoden. Hän palasi Eurooppaan, ensin Amsterdamiin ja sitten Berliiniin. Berliinissä hän alkoi laulaa ja soittaa kitaraa, koska huomasi ansaitsevansa niin paremmin kuin tulitaiteilijana. Välivuoden jälkeen Lou harkitsi aloittavansa opinnot yliopistossa Etelä-Afrikassa. Hän kuitenkin tuli siihen tulokseen, ettei kaikkien tarvitse heti tehdä päätöksiä elämänsä loppuun asti. Hän lykkäsi opintojen aloitusta, osti paristokäyttöisen vahvistimen ja palasi Berliiniin. Berliinissä hän esiintyi S-Bahnin ja metron asemilla sekä puistoissa. Jo kuukauden päästä Lou esiintyi myös television aamuohjelmassa. Huhtikuussa 2014 Lou julkaisi omakustanteena Momentum-EP:n. Sen kappale ”Fiery Heart, Fiery Mind” pääsi mukaan vuonna 2015 julkaistun Ayanda-elokuvan soundtrackille.
Suosio kasvoi ja Lou alkoi saada keikkapyyntöjä. Hän alkoi saada tarjouksia myös levy-yhtiöiltä sen jälkeen, kun esiintyi TEDx-konferenssissa Berliinissä 6.9.2014, mutta halusi loppujen lopuksi pysyä riippumattomana taiteilijana. Joulukuussa 2014 hän julkaisi live-albumin Live at Grüner Salon, jotta voisi sen tuotoilla rahoittaa ensimmäisen studioalbuminsa.
Vuonna 2015 Lou aloitti konserttikiertueet, ja hän esiintyi esimerkiksi SXSW-festivaaleilla USA:ssa joka vuosi 2015-2019. Hän esiintyi TEDGlobal London -tapahtumassa 2015 ja oli myös Rodriguezin lämmittelijä miehen Etelä-Afrikan kiertueella 2016.
Huhtikuussa 2016 Alice Phoebe Lou julkaisi albuminsa Orbit, jonka tuottivat Matteo Pavesi ja Jian Kellett-Liew. Orbitin ansiosta hän sai Saksan kriitikkojen vuoden 2016 parhaan naisartistin palkintoehdokkuuden ja hänet kutsuttiin useisiin saksalaisiin TV-ohjelmiin. Vuonna 2016 tehtyjen Euroopan, Etelä-Afrikan ja USA:n kiertueiden lisäksi Loulla oli kolme peräkkäistä loppuunmyytyä konserttia Berliinin planetaariossa. Konsertit ja kiertueet jatkuivat vuonna 2017, mutta siitä huolimatta Lou esiintyi edelleen myös katusoittajana – julkisuuden kiroista piittaamatta.
Joulukuussa 2017 Lou julkaisi omakustanteena Sola-EP:n ja kirjan Songs, poems and memories. Samassa kuussa ilmoitettiin, että hänen laulunsa ”She” dokumenttielokuvasta Seksipommi: Hedy Lamarrin tarina on Oscar-palkintoehdokkaana parhaan laulun sarjassa. ”She” julkaistiin singlenä 23.2.2018 samaan aikaan musiikkivideon kanssa. Musiikkivideo oli ehdokkaana vuoden 2018 Berlin Music Video Awardsin parhaan laulun sarjassa. Vuoden 2018 aikana Alice Phoebe Lou konsertoi Euroopassa, USA:ssa, Etelä-Afrikassa, Japanissa ja Kanadassa.
Maaliskuun 8. päivänä 2019 julkaistiin albumi nimeltä Paper Castles.  Tältä levyltä julkaistiin singlet ”Something Holy” (30.11.2018),  ”Skin Crawl” (digitaalisena 15.1.2019) ja ”Galaxies” (15.2.2019). Skin Crawl -video voitti kesäkuun alussa kolmannen palkinnon Berlin Music Video Awards -festivaalissa parhaan konseptin sarjassa.
15.11.2019 Alice oli saksalaisen ZDF TV-kanavan aspekt-ohjelmassa haastateltavana ja esitti yhtyeensä kanssa myös Paper Castles -kappaleen.
Joulukuussa 2019 NBHAB-lehti listasi Paper Castles -albumin sijalle 19 vuoden 2019 50 parasta albumia listalla ja FMS lehti seitsemänneksi 35 albumin ja EP:n listallaan.
Vuonna 2019 Alice Phoebe Lou esiintyi yli sadassa konsertissa Euroopassa, Japanissa, USA:ssa ja Kanadassa. Muun muassa hän esiintyi 30.5 ensi kertaa Primavera Sound -festivaalien päälavalla Barcelonassa. Myöhemmin samana päivänä hänellä oli toinen lyhyempi esiintyminen OCB Paper Sessions -lavalla. 28.2.2020 Bayerischer Rundfunk televisioi ja striimasi hänen PULS-festivaalin konserttinsa, joka oli tallennettu 30.11.2019 Münchenissä. Konserttikiertueista huolimatta Lou jatkoi myös esiintymisiään Berliinin puistoissa ja metroasemilla. Maaliskuussa 2020 hänellä oli lyhyt Eurooppa-kiertue ja sen jälkeen useita streamattuja ja televisioituja konsertteja, esimerkiksi Artella.
13.3.2020 Alice julkaisi Witches-singlen. Viikkoa aikaisemmin hänen Strongboi-sivuprojektinsa Ziv Yaminin kanssa julkaisi Strongboi-videon. Digitaalisena singlenä se julkaistiin 20.3. Tätä seurasi Strongboin Honey Thighs digitaalinen single 10.4. Vappuna hän julkaisi kymmenen kappaleen Live at Funkhaus -albumin joulukuussa 2019 olleesta Funkhaus Berliinin konsertista. Lisäksi julkaistiin Julian Culverhousen kuvaama ja ohjaama lyhyt dokumentti Paper Castles -kiertueelta. 26.6 julkaistiin Touch-single. Syyskuussa Witches ja Touch julkaistiin myös vinyylillä.
Marraskuussa ilmoitettiin, että hänen kolmas studioalbuminsa Glow julkaistaan maaliskuussa 2021. Tulevalta Glow-albumilta julkaistiin 4.12.2020 single ja video Dusk-kappaleesta. Alice julkaisi 10.12.2020 versionsa Paul McCartneyn julkaisemattomasta kappaleesta Deep Deep Feeling liittyen McCartneyn ’12 Days of Paul’ kampanjaan. 19.2.2021 julkaistiin tulevalta albumilta toinen single Dirty Mouth musiikkivideoineen. Glow julkaistiin 19.3.2021. Alicen piti esiintyä ensi kerran Suomessa 5.9.2021 Huvilateltassa Helsingissä, mutta tämä peruuntui COVID-19 virustilanteen takia.
2.12.2021 Alice julkaisi ilman ennakkoilmoituksia kymmenen kappaleen Child's Play -albumin.
25.2.2022 kun Alice oli USA:n länsirannikon kiertueella, hänen Strongboi-sivuprojektinsa julkaisi Fool Around kappaleen. Strongboi julkaisi 2022 kaksi singleä lisää, Unconditional ja Cold, tulevalta Strongboi -albumiltaan, joka julkaistiin 17.2.2023.
Boris
Boris on slaavilainen miehen etunimi, joka on yleinen Valko-Venäjällä, Bosnia ja Hertsegovinassa, Bulgariassa, Kroatiassa, Pohjois-Makedoniassa, Montenegrossa, Venäjällä, Serbiassa, Sloveniassa ja Ukrainassa.
Boris on todennäköisesti lyhentymä nimestä Borislav. Borislav tarkoittaa "sitä, joka taistelee kunniasta." On myös väitetty, että Boris on lyhennetty turkkilaisesta nimestä Bogoris, joka merkitsee sutta tai lyhyttä. . Tämä on vähemmän uskottavaa, sillä varhaisissa kirjallisissa dokumenteissa on käytetty Boris- ja Borislav-muotoja vaihtoehtoisesti.
Nimi on käytössä jonkin verran myös Suomessa. Vuoden 2019 loppuun mennessä se on annettu 1873 miehelle ja muutamalle naiselle. Suomenruotsalaisen kalenterin mukaan Boriksen nimipäivä on 11. marraskuuta.
Siirtymätalous
Siirtymätalous eli transitiotalous on talous, joka on siirtymässä suunnitelmataloudesta markkinatalouteen. Siirtymätaloudet vähentävät talouden säätelyä ja käyvät läpi talouden osa-alueiden liberalisoinnin. Olennaisin muutos on, että hintojen annetaan määräytyä markkinoilla kysynnän ja tarjonnan mukaan. Lisäksi yleensä alennetaan tuontitulleja, yksityistetään valtion hallitsemia yrityksiä ja pyritään luomaan rahoitusmarkkinat. Muutokset johtavat usein tulojen ja varallisuuden epätasa-arvon lisääntymiseen, korkeaan inflaatioon ja bruttokansantuotteen laskuun ainakin lyhyellä aikavälillä. Yleisimmin termiä siirtymätalous käytetään entistä Itä-Euroopan kommunistimaista.
Siirtymätalouksia
Kansainvälinen valuuttarahasto arvioi vuonna 2000 seuraavat maat siirtymätalouksiksi
Spelit
Spelit (tai Eteläpohjalaiset Spelit) on eteläpohjalainen kansanmusiikki- ja -tanssifestivaali. Kulttuuritapahtuman juuret ovat syvällä maakunnan musiikkiperinteessä. Se järjestetään vuosittain heinä-elokuussa.
Tapahtuma kiertää kunnittain ja on merkittävin eteläpohjalaisen kansanmusiikin areena. Konserttien yhteydessä järjestetään monenlaisia kilpailuja tämmäyksen tai murteella puhumisen suomenmestaruudesta aina mittelöintiin instrumentin hallinnassa, sekä kansanmusiikin ja -tanssin koulutusta, soittajien, laulajien ja tanssijoiden tapaamisia. Mukana on useiden ammattisoittajien lisäksi pelimanneja ympäri maakuntaa.
Tapahtuman linjaukset kulkevat joka vuosi sen mukaan, kuinka suuressa tai aktiivisessa kunnassa ollaan. Pääjuhlassa luovutetaan seuraavalle festivaalikunnalle oltermanninsauva merkkinä järjestämisvastuusta.
Historia
Festivaali järjestettiin ensimmäisen kerran vuonna 1972 Kauhajoella.
Spelien järjestäjät vaativat 1990-luvulla Spede Pasasta muuttamaan Speden Spelien nimen.
Lapualainen tapahtuma Vanhan Paukun Festivaali sai alkunsa vuosina 2000–2003 Lapualla järjestettyjen Spelien pohjalta, kun sen viettämistä jatkettiin Spelien kiertäessä muihin kuntiin.
Vuodesta 2013 lähtien Spelien taustayhdistys on ollut Lappajärvellä järjestettyjen pelimannitapahtuma Lokakuun Loiskeiden pääjärjestäjänä.
Kävijämäärät
Tapahtumasta on nauttinut vuosittain noin 25 000 kävijää. Esiintymässä on vuosittain keskimäärin 200 soittajaa, laulajaa ja tanssijaa sekä viime vuosina harrastajanäyttelijöitä Suomesta, Pohjoismaista, Euroopasta ja Venäjältä.
Eteläpohjalaiset Spelit kuuluu Finland Festivals -tapahtumiin.
Eira Ahola
Eira Ahola (1910 Pielisjärvi – 31. joulukuuta 1982 Hampuri) oli suomalainen tekstiilitaiteilija, joka teki uransa Saksassa erityisesti kirkkotekstiilien parissa.
Ahola valmistui käsityönopettajaksi ja toimi suunnittelijana Suomessa, kunnes vuonna 1943 lähti Saksaan. Siellä hän opiskeli Stuttgartin ja Hampurin taidekouluissa ja perusti oman ateljeen Hampuriin vuonna 1950.
Aholan tekstiilejä on monissa saksalaisissa kirkoissa ja taidemuseoissa sekä muun muassa Münchenin Goethe-instituutissa. Vuonna 1966 hän sai kaksi Hampurin kaupungin palkintoa.
Henrietta Aarnikoivu
Henrietta Aarnikoivu on suomalainen yrityskirjailija ja yrittäjä. Aarnikoivu on valmistunut vuonna 1997 yhteiskuntatieteiden maisteriksi Jyväskylän yliopistossa. Hän on suorittanut Helsingin yliopiston täydennyskoulutuskeskuksessa ratkaisukeskeisen valmentajan tutkinnon. Hänellä on myös tiedottajan tutkinto (Stil-PT).
Aarnikoivu on kirjoittanut useita yrityskirjoja sekä kouluttanut ja konsultoinut sadoissa työyhteisöissä. Aarnikoivu osaamisalueet yritysvalmentajana ja konsulttina ovat esimiestyö, työelämätaidot sekä asiakaspalvelu. Aarnikoivu on valittu TOP50-puhujien joukkoon Speakersforumissa sekä Tampereen kauppakamarin vuoden puhujaksi.
Aarnikoivu on ollut perustamassa päijäthämäläistä cheerleadingseura LCS Panthers ry:tä ja toimii sen puheenjohtajana. Seura on valittu vuoden 2017 urheiluseuraksi Päijät-Hämeessä. Urheiluseuratoimintaa varten Aarnikoivu on opiskellut psyykkistä valmennusta.
Christoph Zimmermann
Christoph Zimmermann (s. 7. kesäkuuta 1968 Zürich) on sveitsiläinen Formula 1 -autojen suunnittelija. Hän on suunnitellut muun muassa BMW Sauber F1.08, BMW Sauber F1.09 ja BMW Sauber C29 -autot. Zimmermannilla on toistaiseksi sopimus BMW Sauberin kanssa.
Bolívar (osavaltio)
Bolívar on yksi 23:sta osavaltiosta, joihin Venezuela on jaettu. Osavaltion pääkaupunki on Ciudad Bolívar. Bolívarin pinta-ala on 240 528 km² ja vuoden 2011 väestölaskennan mukaan asukkaita on 1 413 115.
Kunnat
Bolívar muodostuu 11 kunnasta, jotka ovat (kunnan hallinnollinen keskus suluissa):
Anonymous (yhtye)
Anonymous on andorralainen vuonna 2004 perustettu punk rock -yhtye, joka osallistui vuoden 2007 Eurovision laulukilpailuun Andorran edustajana kappaleellaan ”Salvem el món”. Yhtye sijoittui semifinaalissa 12:nneksi eikä päässyt finaaliin. Sijoitus on Andorran paras sijoitus euroviisuissa kautta aikojen.
Yhtyeen esikuvia ovat muun muassa Blink-182 ja Sum 41. Yhtye laulaa katalaaniksi ja englanniksi.
Matvei Safonov
pienoiskuva|Matvei Safonov vuonna 2019. Matvei Safonov (s. 25. helmikuuta 1999) on venäläinen jalkapalloilija, pelipaikaltaan maalivahti. Hän edustaa kotimaassaan Krasnodaria ja on kausina 2017–2021 pelannut Venäjän Valioliigassa 63 ottelua.
Safonov pelasi useissa Venäjän nuorisomaajoukkueissa. Hän pelasi Venäjän A-maajoukkueessa ensimmäisen ja toistaiseksi ainoan ottelunsa kesäkuussa 2021, kun hän tuli ystävyysottelussa Puolaa vastaan toisella jaksolla vaihdosta kentälle.
Chungha
Chungha (syntymänimi Kim Chan-mi ; s. 9. helmikuuta 1996 Soul) on eteläkorealainen laulaja. Hän sijoittui neljänneksi Mnet-televisiokanavan tyttöbändien selviytymisohjelmassa Produce 101, ja on hajonneen eteläkorealaisen tyttöryhmän I.O.I:n entinen jäsen. Chungha aloitti soolouransa vuonna 2017.
Ura
Kim oli kilpailijana tyttöryhmien selviytymisohjelmassa Produce 101. Hän sijoittui neljänneksi ja debytoi 4. toukokuuta 2016 tyttöryhmässä I.O.I. Nykyään hän on sooloartisti.
Banksin niemimaa
frame|right|Banksin niemimaan muodon selittää sen tuliperäinen syntyhistoria. Banksin niemimaa on Uuden-Seelannin Eteläsaaren itärannikolla Tyynenmereen työntyvä, pallomaisen muotoinen maa-alue. Sen pinta-ala on hieman yli 1 000 km².
Vuodesta 1989 aina 6. marraskuuta 2006 Banksin niemimaa muodosti oman Banksin niemimaan hallinnollisen alueen, joka 2006 yhdistettiin Christchurchin kaupungin hallinnolliseen alueeseen.
Maantiede
Banksin niemimaata ympäröi pohjoisessa, idässä ja etelässä Tyyni valtameri.
Geologisesti Banksin niemimaa koostuu kahden kilpitulivuoren, Lytteltonin ja Akaroan jäänteistä. Tuliperäisen toiminnan seurauksena nämä kaksi tulivuorta nostivat mereen erillisen saaren n. 8 miljoonaa vuotta sitten mioseenikaudella. Vuorten huiput kohosivat jopa 1 500 metrin korkeuteen. Entisten tulivuorten suurimmista kraattereista muodostuivat nykyiset Lytteltonin ja Akaroan lahdet. Etelä-Alppien eroosio puolestaan synnytti Canterburyn tasangon, joka yhdistää Banksin niemimaan Etelä-Saareen.
Alueen historiaa
Löytöretkeilijä James Cook sai ensimmäisenä eurooppalaisena niemimaan näköpiiriinsä vuonna 1769 ensimmäisellä maailmanympäripurjehduksellaan ja nimesi sen Endeavour-aluksellaan matkustaneen luonnontutkijan Joseph Banksin mukaan. Cook luuli tuolloin maa-aluetta virheellisesti saareksi, koska ei pystynyt näkemään matalaa Canterburyn tasankoa, joka liittää sen osaksi Eteläsaarta.
1830-luvulla tultaessa Banksin niemimaasta oli muodostunut eurooppalaisten valaanpyynnin keskus. Eurooppalaisten vaikutusvallan kasvaessa maoriväestön määrä romahti. Syinä tähän olivat eurooppalaisten mukanaan tuomat sairaudet sekä tuliaseet, joiden käyttöönotto kasvatti heimojen välisissä sodissa kaatuneiden määrää.
Periglasiaaliset ilmiöt
Periglasiaaliset ilmiöt liittyvät jäätikköä reunustavaan kylmään ympäristöön, joka ei ole jään alla. Sitä luonnehtii ikirouta. Yleensä nimitystä periglasiaalinen käytetään jääkauden aikaisista polaariaavikosta, tundrasta ja jäätikköjärvistä. Periglasiaalista tundraa luonnehtii ikirouta. Suomen käsivarren pohjoinen osa on periglasiaalista aluetta.
Periglasiaalinen kasvillisuustyyppi on alpiinista tai muuta tundraa tai polaariaavikkoa. Periglasiaalisella seudulla on muun muassa kivikkomaita, kuviomaita ja hiekkadyynejä, ja merkkejä solifluktiosta, maan vyörymisestä routimisen ja sulamisen takia. Periglasiaalisella seudulla tapahtuu monesti jäätymisen ja sulamisen vuorottelua. Mannerilmastossa, muun muassa Siperiassa, periglasiaalinen ympäristö ulottuu pohjoisella pallonpuoliskolla etelämmäs kuin meren ja lämpimien merivirtojen lähellä.
Vanhoista kerrostumista periglasiaalisen ympäristön tuntee jäätymisen aiheuttamista jääpiikkien jäljistä, maanvyöryistä ja kryoturbaatiosta, eli muun muassa kivien noususta ylös jäätymisen takia. Yleensä periglasiaalinen alue määritellään seuduksi, jossa vuoden keskilämpötila on alle −1 °C, ja jossa ei ole jäätiköitä. Tätä kylmemmällä seudulla ei yleensä kasva puita.
Maassa ja kivissä
Kryoturbaatiota tapahtuu periglasiaalisella vyöhykkeellä. Vanhoissa kerrostumissa kryoturbaatio näkyy erilaisten maakerrosten sekoittumisena. Alla olevan kerroksen talvinen jäätyminen voi nostaa maakerrostuman osaa ylös, kesäinen sulaminen pudottaa alas. Routa rikkoo kiviä. Maaperän jäätyessä voimakas routiminen nostaa kiviä pintaan. Maahan muodostuu suorakaiteen muotoista jään aiheuttamia kuviota, ns. kuviomaata eli ruutumaata, jossa epämääräisten ruutujen reunoilla on roudan nostamia kiviä. Jään vaikutus rapauttaa nopeasti alla olevaa kiveä.
Palsat ja pingot
thumb|Sulava pingo ja kuviomaata.
Maan jäätymisen tuottama pingo on mineraalikumpu, jonka sisus on jäätä. Palsa on suoturvekumpu, jonka sisässä on jäätä. Palsa syntyy niin, että alussa lumen pinnan yläpuolelle ulottuva suoturvemätäs jäätyy ja päästää alla olevan maan jäätymään jäälinssiksi. Jää laajenee maan sisässä. Näin syntyy kohoava jääkupu, jonka sulamista suojaa kesällä eristävä turve. Talvella tuuli pyyhkii palsan pois lämpöä eristävästä ja jäätymistä estävästä lumesta. Palsat voivat olla monia metrejä korkeita ja yli 10 metrin läpimittaisia. Lopulta mm. sade huuhtelee palsan reunusturpeen pois, palsan sisuksena oleva jää pääsee sulamaan ja palsa romahtaa kasaan. Eräs kryoturbaation muoto on ikirouudan sulaminen tietystä kohdasta. Tällaiseen syntyy painuma jossa voi olla järvi, tai Siperiassa Jakutiassa joissain tapauksissa arokasvillisuutta.
Kryoturbaation muotoja
Routimisen, vuotomaan jne aiheuttamia muutoksia maan pinnalla
Makoto Nakamura
Makoto Nakamura (s. 20. kesäkuuta 1952 Hinokage, Miyazakin prefektuuri) on japanilainen karateka ja IKO Nakamura -liiton johtaja. Hän voitti aktiiviurallaan Kyokushinin maailmanmestaruuden kahdesti ja kerran Japanin mestaruuden. Nakamura perusti oman Kyokushinin tyylisuunnan 2016. Hän on Kyokushinin historian ainut avoimen sarjan kaksinkertainen maailmanmestari.
Nuoruus
Nakamura syntyi seitsemänlapsiseen perheeseen. Opiskellessaan ala-asteella hän käveli kouluun vuoristotietä, joka kesti 2–3 tuntia. Nakamura harrasti high schoolin ensimmäisenä vuotena pöytätennistä, yleisurheilua ja jalkapalloa. Myöhemmin hän työskenteli tavarankuljetuksessa siirrellen propaanikaasupulloja aina ilta yhteentoista asti. Valmistumisen jälkeen Nakamura meni töihin ruokatehtaalle Tokioon. Tämän jälkeen hän kuuli Kyokushin karatesta ja kiinnostui harrastamaan lajia.
Kilpaura
Nakamura kilpaili ensimmäisen kerran huhtikuussa Japanin maajoukkueen mukana. He kohtasivat erityistapahtumassa Havaijin maajoukkueen. Nakamura voitti ottelunsa. Hän saavutti ensimmäisen kerran menestystä 1977 tultuaan kolmanneksi Japanin mestaruuskisoissa voitettuaan pronssiottelussa Noriyasu Hamain.
Nakamura oli maaliskuussa 1978 mukana Havaiji kisoissa, mutta ei saavuttanut menestystä. Sitä vastoin marraskuussa hän sijoittui toistamiseen kolmanneksi Japanin mestaruuskisoissa voitettuaan tällä kertaa Tsuyoshi Hiroshigen pronssiottelussa.
1979 oli Nakamuran menestyksekkäin vuosi saavutettuaan ensin pronssia Yhdysvaltain karate turnauksen raskaassasarjassa Alabamassa. Tämän jälkeen Nakamura voitti avoimensarjan mestaruuden Connecticutssa huhtikuussa. Palattuaan Japaniin hän voitti toukokuussa Japanin mestaruuden. Nakamura voitti loppuottelussa viime vuoden finalistin Keiji Sanpein. Kaksikko kohtasi myös loppuvuodesta MM-kilpailujen loppuottelussa, jossa oli ottelijoita yhteensä 187 62 eri maasta. Nakamura kohtasi muun muassa kolmannella kierroksella Dolph Lundgrenin, jonka hän voitti kahden jatkoerän jälkeen tuomariäänin. Nakamura voitti ensimmäisen maailmanmestaruutensa Sanpeita vastaan käydyssä kamppailussa.
1980 Nakamura kohtasi Sanpein kolmannen kerran loppuottelussa. Tällä kertaa Nakamura hävisi ottelun, jossa käytiin Japanin mestaruudesta. Sama kohtalo kävi myös vuoden 1981 turnauksessa, jossa kaksikko eteni toistamiseen loppuotteluun, jossa Sanpei oli Nakamuraa parempi.
1982 Nakamura otteli vain Japanin mestaruuskisoissa, jossa hän selvisi 16. parhaan joukkoon. Nakamuran kisat päättyivät hävittyään Ademir Da Costalle, joka sijoittui turnauksessa kuudenneksi. Nakamura ilmoitti turnauksen jälkeen lopettavansa kilpauransa ja keskittyvänsä IKO järjestön johtotehtäviin.
Nakamura palasi kuitenkin takaisin kilpailemaan 1984, jolloin hän voitti uransa toisen Kyokushinin maailmanmestaruuden Tokiossa. Tällä kertaa osallistujia oli 192, jonka joukosta Nakamura eteni loppuotteluun kohdaten jälleen Sanpein. Nakamura voitti kaksikon neljännen kohtaamisen.
Antti Ahtinen
Antti Juhani Ahtinen (s. 2. heinäkuuta 1955 Kuusankoski) on suomalainen näyttelijä. Hän on esiintynyt muutamissa televisiosarjoissa, joista tunnetuin rooli lienee Yleisradion Metsolat-televisiosarjan hahmon Erkki Metsolan kaveri Eino Vanhanen. Vuonna 1999 Ahtinen esiintyi Hovimäki-sarjassa siltavoudin osassa. Vuosina 2007–2008 hän näytteli satunnaisesti Salatut elämät -televisiosarjassa koditonta miestä.
Maria Wetterstrand
thumb|Maria Wetterstrand Ingrid Maria Wetterstrand (s. 2. lokakuuta 1973 Eskilstuna, Ruotsi) on ruotsalainen poliitikko ja yhteiskuntavaikuttaja. Hän oli Ruotsin vihreiden (Miljöpartiet de Gröna) kansanedustaja vuosina 2001–2011 ja toinen puheenjohtaja yhdessä Peter Erikssonin kanssa vuosina 2002–2011.
Wetterstrand liittyi puolueeseen vuoden 1988 eduskuntavaalien jälkeen, ja perusti vihreiden nuorten paikallisjärjestön kotipaikkakunnalleen Eskilstunaan. Vuosina 1996–1999 hän toimi valtakunnallisen Grön Ungdomin puheenjohtajana. Wetterstrand on valmistunut biologiksi Göteborgin yliopistosta.
Maria Wetterstrand oli naimisissa Suomen vihreiden entisen puheenjohtajan, europarlamentaarikko Ville Niinistön kanssa 2004–2012. Heillä on kaksi lasta: vuonna 2004 syntynyt poika ja vuonna 2007 syntynyt tyttö.
Wetterstrand on suomalaisen Miltton-konsulttitoimiston tytäryhtiön Miltton Europen toimitusjohtaja. Hän toimi aikaisemmin Miltton Purposen johtajana.
Naisten koulutus teknistieteellisillä aloilla
pienoiskuva|upright=1.5|Prosentuaalinen osuus korkeakoulutuksen insinööri-, valmistus- ja rakennusohjelmiin osallistuvista naisopiskelijoista eri puolilla maailmaa. thumb|upright|Unescon vuoden 2012 datan perusteella [[Iranissa on maailman eniten naisia insinööriopinnoissa. ]] Naisten koulutus teknistieteellisillä aloilla (Female education in STEM) käsittää tyttöjen ja aikuisten naisten koulutuksen tieteen, teknologian, tekniikan ja matematiikan aloilla. Vuonna 2017 STEM-alan opiskelijoista 33% oli naisia.
Unesco on todennut, että tämä sukupuolten välinen eriarvoisuus johtuu syrjinnästä, puolueellisuudesta, sosiaalisista normeista ja odotuksista, jotka vaikuttavat naisten koulutuksen laatuun ja naisten opiskelemiin aineisiin. Unesco uskoo myös, että enemmän naisia STEM-kentillä auttaisi luomaan kestävää kehitystä.
STEM-koulutuksen yleiset suuntaukset
pienoiskuva|upright=1.5| Prosentuaalinen osuus opiskelijoista, jotka ottavat [[Matematiikka|matematiikan ja fysiikan kehittyneitä kursseja sukupuolen mukaan, luokka 12. ]] Sukupuolten väliset erot STEM- koulutuksen osallistumisessa ovat nähtävissä jovarhaiskasvatuksessa ja koulutuksessa luonnontieteiden ja matematiikan alalla, ja korkeammilla koulutustasoilla ne ovat entistä suurempia. Tytöt näyttävät menettävän kiinnostuksensa STEM-aiheisiin etenkin varhaisen ja myöhäisen nuoruuden (yläasteen aikoihin) välillä. Kiinnostuksen väheneminen vaikuttaa keskiasteen ja korkea-asteen koulutukseen ainevalintoihin. Tällä kulutustasolla kaikista STEM-opiskelijoista maailmanlaajuisesti on naisia 35 %. Tieteenalojen välillä on eroja, naisia on vähiten insinööri-, teollisuus- ja rakennusalalla, luonnontieteessä, matematiikassa ja tilastoissa sekä tieto- ja viestintätekniikassa. Merkittäviä eroja tyttöjen ja naisten osallistumisesta STEM-opintoihin voidaan kuitenkin havaita eri maiden ja alueiden välillä. Tämä viittaa siihen, että yhteisölliset tekijät vaikuttavat tyttöje ja naisten STEM-alojen valintaan. Naiset lopettavat/vaihtavat STEM-tieteenalat miehiä useammin korkeakouluopiskelun aikana, siirtyessään työelämään ja jopa uransa aikana.
Oppimistulokset STEM-koulutuksessa
Tiedot sukupuolten eroista oppimistuloksissa ovat vaikeaselkoisia. Tulokset riippuvat siitä mitä mitataan (esim. mitataanko tiedon hankkimista vai soveltamista), opiskelijoiden koulutustasosta/iästä ja maantieteellisestä sijainnista. Kaiken kaikkiaan naisten osallistuminen STEM-koulutukseen on lisääntynyt, mutta merkittäviä alueellisia eroja on olemassa. Esimerkiksi sikäli kun tietoja on saatavilla: Afrikassa, Latinalaisessa Amerikassa ja Karibialla pojat saavat pääosin tyttöjä parempia tuloksia matematiikassa keskiasteen koulutuksessa. Sitä vastoin arabivaltioissa tytöt suoriutuvat poikia paremmin alkeis-ja keskiasteen kouluissa. Myös oppimistuloksia koskevat tiedot viittaavat siihen, että kansalliset ja alueelliset erot vaikuttavat. Tyttöjen saavutukset näyttävät olevan parempia luonnontieteissä kuin matematiikassa ja tyttöjen menestyessä pistemäärä on jopa kolminkertainen poikiin verrattuna. Tytöt ovat yleensä poikia parempia tietyillä osa-aiheita kuten biologiassa ja kemiassa, mutta ovat heikompia fysiikassa ja geotieteessä.
Kansainvälisen järjestön IEA:n (International Association for the Evaluation of Educational Achievement) TIMSS-arviointien (Trends in International Mathematics and Science Study) mukaan sukupuolten välinen ero luonnontieteissä on pienentynyt merkittävästi keskiasteen koulutuksessa. Arviointiin osallistui 17 maata. Vuonna 2015 14 maassa sukupuolten välillä ei ollut eroa, kun vuonna 1995 vastaava luku oli yksi. Näiden 17 maan ulkopuolelta tietoja on vähän. Poikia suosiva sukupuolten välinen ero on matematiikassa hieman suurempi kuin luonnontieteissä, mutta tyttöjen saavutukset ovat parantuneet tietyissä maissa vaikka alueellista vaihtelua esiintyy. Sukupuolieroja on nähtävissä matematiikan eri alueilla. Tyttöjen saavutukset ylittävät poikien saavutukset esimerkiksi algebran ja geometrian aloilla. Tytöt ovat parempia tiedon hankintaa mittaavissa arvioinneissa kuin tiedon soveltamista mittaavissa arvioinneissa. Tietoja saadaan harvoista maista, kun tietoja kerätään eri aikaväleillä ja erilaisia muuttujia sisältävissä tutkimuksissa. Tiedämme hyvin vähän Saharan eteläpuolisen Afrikan, Keski-Aasian ja Etelä- ja Länsi-Aasian maiden matala- ja keskituloisten maiden tilanteesta, erityisesti mitä tulee keskiasteen koulutukseen.
Tyttöjen ja naisten osallistumiseen ja saavutuksiin STEM-koulutuksessa vaikuttavat tekijät
pienoiskuva|[[PISA 2015 -tulosten mukaan 4,8% pojista ja 0,4% tytöistä odottaa ICT-uraa ]]
Unescon mukaan tekijöitä, jotka vaikuttavat tyttöjen ja naisten osallistumiseen, saavutuksiin ja edistymiseen STEM-tutkimuksissa ja urakehityksessä, ovat monimutkaisia ja päällekkäisiä.
Yksilöllinen taso
Kysymys siitä, onko miesten ja naisten kognitiivisten kyvyn välisiä eroja, on jo pitkään ollut tutkijoiden ja tutkijoiden keskustelun aiheena. Joissakin tutkimuksissa ei ole havaittu eroja oppimisen hermomekanismissa sukupuolten välillä.
Perhe- ja vertaistaso
Vanhemmilla, myös heidän uskomuksillaan ja odotuksillaan, on tärkeä rooli tyttöjen suhtautumisessa STEM-tutkimuksiin ja kiinnostukseen niistä. Vanhemmat, joilla on perinteisiä uskomuksia sukupuolirooleista ja jotka kohtelevat epätasa-arvoisesti tyttöjä ja poikia, voivat vahvistaa sukupuoleen ja kykyyn liittyviä stereotypioita STEM-aloilla. Vanhemmat voivat myös vaikuttaa voimakkaasti tyttöjen STEM-osallistumiseen ja oppimisen saavutuksiin perhearvojen, ympäristön, kokemusten ja rohkaisujen kautta. Jotkut tutkimukset osoittavat, että vanhempien odotukset, erityisesti äidin odotukset, vaikuttavat enemmän tyttöjen korkeampaan koulutukseen ja uravalintoihin kuin poikien. Korkeampi sosioekonominen asema ja vanhempien koulutustaso liittyvät sekä tyttöjen että poikien matematiikan ja luonnontieteiden korkeampiin tuloksiin. Tyttöjen luonnontieteiden suorituskyky näyttää olevan voimakkaammin yhteydessä äidin korkea-asteen koulutukseen ja poikien isänsä vastaavaan. STEM-uran perheenjäsenet voivat vaikuttaa myös tyttöjen STEM-osallistumiseen. Myös perheen laajempi sosio-kulttuurinen konteksti voi olla tärkeä. Kansallisuus, kotona käytetty kieli, maahanmuuttajien asema ja perherakenteen kaltaiset tekijät voivat vaikuttaa myös tyttöjen osallistumiseen ja suorituskykyyn STEM: ssä. Myös ikätoverit voivat vaikuttaa tyttöjen motivaatioon ja tunteeseen STEM-koulutukseen kuulumisesta. Naisten vertaisryhmän vaikutus on merkittävä ennakoiva tyttöjen kiinnostus matematiikkaan ja tieteeseen.
Koulun taso
Pätevät opettajat, jotka ovat erikoistuneet STEM-koulutukseen, voivat vaikuttaa myönteisesti tyttöjen suorituskykyyn ja sitoutumiseen STEM-koulutukseen ja tyttöjen kiinnostukseen STEM-uran valintaan. Naispuolisesta STEM-opettajasta on usein enemmän etua tytöille, mahdollisesti toimimalla roolimallina ja auttamalla hälventämään stereotypioita sukupuoleen perustuvasta STEM-kyvystä. Myös opettajan uskomukset, asenteet, käyttäytyminen ja vuorovaikutus opiskelijoiden kanssa sekä opetussuunnitelmat ja oppimateriaalit voivat vaikuttaa paljonkin. Mahdollisuus tutustua STEM-alojen työelämään ja osallistua harjoitteluun, oppisopimuskoulutus, uraohjaus ja mentorointi, voivat laajentaa tyttöjen ymmärrystä STEM-opinnoista ja -ammateista ja ylläpitää kiinnostusta. Sukupuoleen perustuvat tai sukupuolirooleja sisältävät arviointimenetelmät ja työkalut voivat vaikuttaa kielteisesti tyttöjen suorituskykyyn STEM:ssä. Psykologiset tekijät, kuten matematiikka tai koejännitys, voivat vaarantaa myös tyttöjen tuloksia STEM: ssä.
Naisopettajan itsevarmuus STEM-aiheisiin vaikuttaa myös voimakkaasti siihen, kuinka hyvin tytöt pärjäävät kyseisissä aineissa peruskoulussa. Esimerkiksi matematiikasta ahdistuneella naisopettajalla on kielteinen vaikutus tyttöoppilaiden saavutuksiin matematiikassa. Tyttöjen tuntemien sukupuolten välisten ennakkoluulojen ja matematiikan saavutusten välillä on havaittu vastaavuutta. Niiden, joiden saavutukset ovat olleet vähäisempiä, on myös todettu uskovan, että pojat ovat luonnostaan parempia matematiikassa kuin tytöt.
Vuonna 2018 tehdyssä tutkimuksessa 67 %:ssa tutkimukseen osallistuneista maista tytöt suoriutuvat paremmin tai yhtä hyvin kuin pojat. Samassa tutkimuksessa todettiin, että lähes kaikissa maissa korkeakoulutasolle kykeneviä tyttöjä oli enemmän kuin korkeakouluihin ilmoittautuneita. Tutkijat totesivat, että naisten osallistuminen STEM-aiheiseen koulutukseen oli suhteellisen alhainen maissa, joissa sukupuolten tasa-arvo oli korkea - sukupuolten tasa-arvon paradoksi.
Viitteet
<references group="" responsive="1">
Luettelo Karstulan julkisista taideteoksista ja muistomerkeistä
Luettelo Karstulan julkisista taideteoksista ja muistomerkeistä sisältää Karstulan kunnassa olevat pysyvät patsaat, muistomerkit ja muistolaatat.
Rifat Žemaletdinov
pienoiskuva|Rifat Žemaletdinov huhtikuussa 2017 Rubin Kazanin pelaajana. Rifat Žemaletdinov (s. 20. syyskuuta 1996 Moskova) on venäläinen jalkapalloilija, pelipaikaltaan hyökkäävä keskikenttäpelaaja tai laitahyökkääjä. Hän on edustanut kotimaassaan Lokomotiv Moskovaa ja välillä kausina 2016–2018 Rubin Kazania. Hän on kauden 2020–2021 loppuun mennessä pelannut Venäjän Valioliigassa 107 ottelua, joissa hän on tehnyt kymmenen maalia. Hän on voittanut Venäjän cupin vuosina 2019 ja 2021.
Žemaletdinov pelasi useissa Venäjän nuorisomaajoukkueissa. Hän voitti mestaruuden alle 17-vuotiaiden Euroopan-mestaruuskilpailuissa 2013. Hän pelasi lopputurnauksessa viisi ottelua ja teki ensimmäisessä alkulohko-ottelussa Ukrainaa vastaan joukkueensa kolmannen maalin sekä välierän ratkaisseessa rangaistuspotkukilpailussa yhden joukkueensa kymmenestä maalista. Samana vuonna alle 17-vuotiaiden maailmanmestaruuskilpailuissa hän pelasi kolme ottelua. Alle 19-vuotiaiden Euroopan-mestaruuskilpailuissa 2015 hän pelasi neljä ottelua Venäjän saavuttaessa hopeaa. Hän pelasi Venäjän A-maajoukkueessa ensimmäiset ottelunsa maaliskuussa 2021 MM-karsintaotteluissa Maltaa, Sloveniaa ja Slovakiaa vastaan. Neljännen maaottelunsa hän pelasi kesäkuussa 2021 ystävyysottelussa Puolaa vastaan.
Hyynilänjoki
Hyynilänjoki on vanha nimi noin 27 kilometriä pitkälle joelle Sastamalassa Pirkanmaalla. Se on Mätikön tärkein tulojoki, joka virtaa Tupurlanjärven kautta Kuloveteen ja kuuluu siten Saikkalanjoen valuma-alueeseen. Saikkalanjoki on osa Kokemäenjoen vesistöä ja Kokemäenjoki laskee Selkämereen Porissa. Se kuuluu Kokemäenjoen alueella olevaan Kuloveden alueeseen.
Joen kulku
Joen seikkaperäinen kuvaus on Saikkalanjoen valuma-alueessa ja tässä kuvataan lyhyesti vain pääuoman kulkua. Kuvaus alkaa Mätiköstä ja nousee yläjuoksulle päin.
Fjodor Kudrjašov
pienoiskuva|Fjodor Kudrjašov kesäkuussa 2018. Fjodor Kudrjašov (s. 5. huhtikuuta 1987 Mamakan, Venäjän SFNT, Neuvostoliitto) on venäläinen jalkapalloilija, pelipaikaltaan vasen laitapuolustaja. Hän on pituudeltaan 181-senttimetrinen. Hän on edustanut kotimaassaan Sibirjak Bratskia, Spartak Moskovaa, Himkiä, Tom Tomskia, Krasnodaria, Terek Groznyia, Rostovia, Rubin Kazania ja Sotšia sekä Turkissa İstanbul Başakşehiria tammi-heinäkuussa 2019 ja Antalyasporia tammikuusta 2020 alkaen. Hän on kauden 2020–2021 loppuun mennessä pelannut Venäjän Valioliigassa 227 ottelua, joissa hän on tehnyt kaksi maalia, ja Turkin Superliigassa 62 ottelua, joissa hän on tehnyt yhden maalin.
Kudrjašov pelasi Venäjän alle 21-vuotiaiden maajoukkueessa kymmenen ottelua. Hän pelasi Venäjän A-maajoukkueessa ensimmäisen kerran elokuussa 2016 ystävyysottelussa Turkkia vastaan. Maanosaliittojen cupissa 2017 hän pelasi avauskokoonpanossa joukkueensa kaikki kolme ottelua. MM-kilpailuissa 2018 hän tuli vaihdosta kentälle toisessa alkulohko-ottelussa ja pelasi täydet minuutit lopuissa kolmessa ottelussa. Molemmat turnaukset pelattiin Venäjällä. Kudrjašov on kesäkuun 15. päivään 2021 mennessä pelannut 44 maaottelua, joissa 38 kertaa avauskokoonpanossa. Ainoan maaottelumaalinsa hän on tehnyt kesäkuussa 2019 EM-karsintaottelussa San Marinoa vastaan.
Airlinkin lento 120
Airlinkin lento 120 oli Airlinkin reittilento Papua-Uuden-Guinean Laesta Gorokaan. Lennolla 17. kesäkuuta 1999 käytetty Embraer EMB-110P2 Bandeirante törmäsi vuoreen 20 kilometriä Gorokasta itäkaakkoon. Lennolla oli 15 matkustajaa ja kaksi miehistön jäsentä, ja kaikki kuolivat onnettomuudessa.
Onnettomuuslennolla oli kolme australialaista, neljä eteläkorealaista, kaksi alankomaalaista ja yksi intialainen. Loput seitsemän olivat Papua-Uuden-Guinean kansalaisia. Ennen onnettomuutta koneella ei vaikuttanut olevan ongelmia, ja hetkeä ennen vuoreen törmäämistä lentäjä oli ilmoittanut radiolla lähestyvänsä Gorokaa. Onnettomuustutkinnassa selvisi, että kone oli ilmeisesti lentänyt mittarilento-olosuhteissa turvakorkeuden alapuolella. Koneen hylky löytyi vuoren rinteeltä kilometrin päässä suunnitellulta lähestymisreitiltä sivuun.
Ligue Nationale de Basketball (Sveitsi)
Ligue Nationale de Basketball on Sveitsin koripallon miesten kaksiosainen pääsarja. Sarjaa on pelattu kaudesta 1932–1933 lähtien, ja ylemmän sarjan (Ligue Nationale A, lyh. LNA) voittaja on koripallon Sveitsin mestari.
Eniten Sveitsin mestaruuksia on Fribourg Olympicilla, vuoteen 2017 mennessä 16 kappaletta. Urania Genève Sport ja Lugano Tigers edeltäjineen ovat myös voittaneet kaksinumeroisen määrän mestaruuksia. 2010-luvulla mestaruuskantaan on yltänyt useamman kerran myös Lions de Genève.
M/S Finnarrow
M/S Finnarrow on RoPax IV Arrowin omistama ro-ro/matkustaja-alus. Aluksen rakensi Pt Dok Kodja Bahri vuonna 1996 Jakartassa, Indonesiassa. Finnarrowilla on kuollutta painoa 6 124 tonnia ja sen jääluokitus on 1A eli alus pystyy liikennöimään useimmissa jääolosuhteissa yksin, ilman jäänmurtaja n apua. Alus on rekisteröity Ruotsin lipun alle ja sen kotisatama on Malmö. Toukokuusta 2007 lähtien Stena Line on operoinut aluksella Karlskronan ja Gdynian välillä.
Käyttöhistoria
28. syyskuuta 1992 alus laskettiin vesille. Rakennusvaiheessa telakalla ilmeni tekninen ongelma ja aluksi alusta suunniteltiin vuokrattavaksi TT-Linen Travemünden ja Trelleborgin väliseen liikenteeseen. Vasta 19. huhtikuuta 1996 rouva Marianne Nilsson kastoi aluksen Jakartassa. Nimi oli Gotland. Kastamisen jälkeen alus luovutettiin Rederi AB Gotlandin omistukseen, joka rekisteröi aluksen Ruotsin lipun alle. Kotisatamaksi tuli Gotlannissa sijaitseva Visby.
Helmikuusta 1997 16. maaliskuuta saakka alus oli vuokrattuna Tor Linen Göteborgin ja Gentin väliseen liikenteeseen. Huhtikuussa ruotsalainen Nordic Trucker Line vuokrasi aluksen Oxelösundin ja Pietarin väliseen liikenteeseensä. Kesäkuussa alus vuokrattiin SeaWind Linelle, reitille Turku–Tukholma.
Finnlinesin omistukseen
17. joulukuuta 1997 Finnlines osti aluksen ja rekisteröi sen Suomen lipun alle. Kotisatamaksi tuli Helsinki. 19. joulukuuta alus sai nykyisen Finnarrow-nimensä. 31. joulukuuta 1997 ja 26. toukokuuta 1998 välisen ajan Finnarrow liikennöi Helsingin ja Travemünden välillä.
2. heinäkuuta 1998 alkaen Finnlink aloitti liikennöinnin aluksella linjalla Naantali–Kapellskär. Liikenne loppui tuolla välillä joulukuussa 2002. Tammikuun alussa 2003 Finnarrow rekisteröitiin Finnlinesin ruotsalaisen tytäryhtiön, Nordö Linkin omistukseen. Nordö Link aloitti liikennöinnin aluksella reitillä Travemünde–Malmö. 2. tammikuuta Finnlink aloitti jälleen liikenteen Finnarrowilla Naantalin ja Kapellskärin välillä. Tammikuun alussa 2006 Nordö Link siirsi aluksen jälleen Malmön ja Travemünden välille. 31. maaliskuuta 2007 Scandlines vuokrasi aluksen. Maaliskuusta toukokuun alkuun Finnarrow liikennöi Rostockin ja Ventspilsin välillä. 27. huhtikuuta Stena Line vuokrasi aluksen ja 7. toukokuuta se siirtyi nykyiselle reitilleen, Gdynian ja Karlskronan välille.
4. joulukuuta 2007 samana päivänä perustettu malmöläinen RoPax IV Arrow AB osti aluksen.
Miiro
Miiro on harvinainen suomalainen miehen etunimi, Miro-nimen muunnelma. Nimi Miiro on annettu vuoden 2019 loppuun mennessä hieman yli 170 henkilölle. Nimeä on ensimmäisen kerran annettu 1960-luvulla.
Kesäolympialaiset 1996
XXVI olympiadin kisat (19. heinäkuuta – 4. elokuuta 1996) Yhdysvaltojen Atlantassa juhlistivat modernin olympialiikkeen satavuotista historiaa. Kisat muistetaan muun muassa Eric Robert Rudolphin toteuttamasta pommi-iskusta, jonka seurauksena yksi kuoli ja 111 loukkaantui.
Cindy Rintala
Ritva ”Cindy” Rintala on Mia Ehrnroothin esittämä henkilö televisiosarjassa Salatut elämät. Hahmo oli mukana sarjassa vuosina 2009–2014. Cindy palasi sarjaan 10. marraskuuta 2016 ja poistui jälleen 16. marraskuuta 2016. Marraskuussa 2020, Cindyn uutisoitiin palaavan sarjaan keväällä 2021, tällä kertaa pysyvästi. Cindyn paluu nähtiin 26. helmikuuta 2021 esitetyssä jaksossa. Cindy poistui sarjasta toistaiseksi toukokuussa 2022, kun näyttelijä muutti 3 kuukaudeksi Yhdysvaltoihin. Sarjassa tämä kirjoitettiin niin, että Cindy muutti Kaliforniaan suunnittelemaan perustamansa muotiyritys Sadin ensimmäistä vaatemallistoa.
Linux (ydin)
pienoiskuva|300px|Linux ydin on tuettu useilla alustoilla.
Kesäolympialaiset 1996
Valintaprosessi
Atlanta valittiin isäntäkaupungiksi 96. Kansainvälisen olympiakomitean kokouksessa Tokiossa 18. syyskuuta 1990. Atlanta voitti Ateenan viidennellä äänestyskierroksella. Atlanta aloitti hakuprosessinsa vuonna 1987, vain kolme vuotta Los Angelesin kisojen jälkeen.
Kohokohtia
Kisojen mediaspektaakkeliksi muodostui isäntämaan pikajuoksija Michael Johnson, joka voitti ensimmäisenä miesurheilijana samoissa olympialaisissa 200 metrin ja 400 metrin juoksun. 200 metrin voitto tuli maailmanennätysajalla 19,32, joka oli lähes 0,4 sekuntia parempi kuin entinen maailmanennätys. Suoritus jätti täysin varjoonsa samojen kisojen 100 metrin finaalissa syntyneen maailmanennätyksen, Kanadan Donovan Baileyn voittoajan 9,84. Kisat muistetaan myös Carl Lewisin neljännestä peräkkäisestä pituushypyn olympiakultamitalistaan. Naisten yleisurheilukilpailujen tähti oli Ranskan Marie-José Perec, joka voitti tuplamestaruuden 200 ja 400 metrillä. Myös Venäjän Svetlana Masterkova voitti kaksi kultaa, 800 ja 1 500 metrillä. Pituushypyssä Chioma Ajunwa voitti Nigerian historian ensimmäisen kullan, ja seitsenottelussa Ghada Shouaa teki saman tempun Syyrian väreissä.
Linux (ydin)
Linux on alun perin suomalaisen Linus Torvaldsin kehittämä käyttöjärjestelmäydin, joka on lisensoitu GPLv2-lisenssillä. Ydin eli kerneli on tietokoneen käyttöjärjestelmän alin osa (lähimpänä tietokonelaitteistoa), joka mahdollistaa kaikkien muiden tietokoneen ohjelmien toiminnan. Torvalds julkaisi ensimmäisen Linuxin version vuonna 1991.
Cindy Rintala
Raskaus ja OJ
Cindy ja Ossi Puolakka päätyivät harrastamaan seksiä, ja pian Cindy huomasi olevansa raskaana. Cindy harkitsi sekä aborttia että adoptiota, mutta päätti lopulta pitää lapsen. Poikalapsen synnyttänyt Cindy alkoi seurustella Ossin kanssa. Ossin jättämä Jenni katkeroitui, jonka seurauksena hän vaihtoi sairaalassa Cindyn ja Ossin sekä Sebastianin ja Isabella Holmin vauvat keskenään. Cindyn ja Ossin biologisen lapsen jouduttua sairaalaan ja myöhemmin menehdyttyä leikkauksessa, Jenni paljasti totuuden Cindylle. Cindy ei kuitenkaan pystynyt paljastamaan totuutta kenellekään pitkään aikaan, ennen kuin syksyllä 2012 viimein paljasti totuuden Ossille. Päälle unohtuneen itkuhälyttimen vuoksi totuuden kuuli myös Sebastian Vuorela, joka kertoi asiasta Isabellalle. Yhdessä he ryhtyivät toimiin saadakseen menettämänsä lapsen takaisin. Isabella ja Sebastian saivat lapsensa takaisin, kun taas Cindy ja Ossi joutuivat kuulusteluun ja lopulta vapautuivat. Kesäkuun päätösjaksossa 2013 Ossi ja Cindy ihmettelivät ovella olevaa Oliveria, jonka jälkeen Cindy ehdotti pojan sijaisperheeseen. Näin tapahtui, mutta Cindy ja Ossi saivat Oliverin takaisin ja pitivät huolta lapsesta kunnes Isabella ja Sebastian palasivat Siperiasta takaisin.
Linux (ydin)
Arkikielessä Linuxilla tarkoitetaan usein kokonaista käyttöjärjestelmää, jonka ytimenä Linux toimii, eli Linux-jakelua, joka sisältää ytimen lisäksi muun muassa erilaisia kirjastoja, järjestelmäohjelmia, käyttöliittymiä ja sovellusohjelmia valmiiksi paketoituna loppukäyttäjää varten.
Cindy Rintala
Lähtö ja pikapaluu sarjaan
Myöhemmin erottuaan Ossista Cindy alkoi seurustella Joonatanin kanssa, mutta joutui pettymään tähän pahemman kerran. Kostoksi Cindy varasti lopulta Joonatanin firman rahat yhdessä Lasseen pettyneen Liisan kanssa ja kaksikko poistui ryöstösaaliineen Suomesta Joonatanin Ferrarilla.
Kesäolympialaiset 1996
Kohokohtia
Kisojen menestynein urheilija oli Venäjän voimistelija Aleksei Nemov, joka voitti kaikkiaan kuusi mitalia (2 kultaa, 1 hopea ja 3 pronssia). Hänen kultamitalinsa tulivat joukkuekilpailussa ja hypyssä. Kuusiottelussa hän jäi hopealla, kun kullan vei Kiinan Li Xiaoshuang. Naisten puolella suurimman huomion keräsi Yhdysvaltain joukkuekilpailun kultajoukkue, joka sai lempinimen ”Magnificent Seven”. Ukrainan Lilija Popkopajeva voitti neliottelun ja permannon kultamitalit.
Linux (ydin)
Historiaa
Linus Torvalds aloitti Linuxin kehittämisen opiskellessaan Helsingin yliopistossa tietojenkäsittelytiedettä. Torvalds osti ensimmäisen IBM PC:nsä vuonna 1991 hintojen laskettua riittävästi, mutta oli tyytymätön sen MS-DOS -käyttöjärjestelmään. Torvaldsia itseään kiinnosti enemmän Unix, jota hän oli käyttänyt yliopiston tietokoneilla. Vuonna 1990 Torvalds osallistui lyhyelle Unix-kurssille yliopistossa, johon oli juuri saatu MicroVAX Ultrix-käyttöjärjestelmällä. Aiemmin Torvaldsilla oli ollut Commodore VIC-20 ja Sinclair QL. Yksi kurssikirjoista oli Andrew Tanenbaumin Operating Systems: Design and Implementation, jossa kuvattiin Unixin kaltaista Minixiä.
Luettelo Kinnulan julkisista taideteoksista ja muistomerkeistä
Luettelo Kinnulan julkisista taideteoksista ja muistomerkeistä sisältää Kinnulan kunnassa olevat pysyvät patsaat, muistomerkit ja muistolaatat.
Cindy Rintala
Lähtö ja pikapaluu sarjaan
Cindy vieraili sarjassa syksyllä 2016 kuultuaan, että hänen poikansa Elias on jäänyt auton alle ja osallistui tämän hautajaisiin.
Linux (ydin)
Historiaa
Torvaldsin alkuperäinen tavoite ei ollut käyttöjärjestelmän ytimen kirjoittaminen vaan tutustuminen ostamansa tietokoneen ominaisuuksiin. Torvalds aloitti kokeilut kahden vuoroaan vaihtavan tehtävän käsittelyllä. Kokeilujen myötä hän havaitsi koossa olevan melkein riittävästi ytimeen, jolla voisi lukea uutisryhmiä yliopiston palvelimilta. Muistinhallinnan, prosessien vuorontamisen ja laite-I/O:n kokeilujen myötä Torvalds kehitti käyttöjärjestelmän ytimen. Torvalds kehitti pääte-emulaattoriaan ja lisäsi siihen ajurin levyä varten ja tuen Minixin tiedostojärjestelmälle.
Cindy Rintala
Toinen paluu 2021
Cindy palasi sarjaan helmikuussa 2021, kun Salla, Kari ja Benjamin lähtivät etsimään Annaa ja tämän äitiä Marittaa Johannesveljistä. Lahkoon saavuttuaan heille selvisi, että Cindyn isän Johanneksen kuoleman jälkeen Cindy oli palannut lahkoon ja ottanut paikkansa johtajana. Cindy oli myös ottanut käyttöönsä oikean nimensä, Ritvan. Kun Anna, Benjamin, Kari ja Salla poistuivat lahkosta, Cindy päätti jäädä sinne Sallan pyynnöstä huolimatta.
Myöhemmin Cindy ilmestyi Sallan luokse majatalo Amandaan ja ilmoitti jättäneensä Johannesveljet. Hän osti pian Sallalta 40 % osuuden Amandasta. Lasse Sievinen kuitenkin uhkaili Cindyä viemällä tämän rikokset oikeuteen, joten Cindy luovutti puolet osuudestaan Lasselle.
Linux (ydin)
Historiaa
Vuonna 1991 Torvalds kyseli uutisryhmissä POSIX-standardin dokumentteja, jotka olivat tuolloin kalliita. POSIX mahdollisti lähdekooditason yhteensopivuuden GNU- ja BSD-projektien ohjelmien kanssa. Tuohon aikaan SunOS oli de facto -standardi jossakin BSD:n ja System V:n välillä.
Cindy Rintala
Toinen paluu 2021
Pian paluunsa jälkeen Cindy ihastui Lassen veljenpoikaan Jereen, mutta tämä seurustelee Aino Kaukovaaran kanssa. Jeren erottua Ainosta heidän välilleen alkoi muodostua tunteita myös Jeren puolelta ja he alkoivat tapailla. Severi yritti vielä iskeä Cindyn, mutta tämä torjui hänet ja kertoi tapailevansa Jereä. Severi suuttui ja työnsi Jeren vahingossa Moosen ikkunasta ulos. Cindy oli paikalla kun Jere heräsi mutta Cindyn kauhuksi tämä oli menettänyt muistinsa ja luuli olevansa vielä Ainon kanssa. Cindy kertoi siitä Ainolle joka käytti tilanteen hyväkseen. Myöhemmin Jeren muisti palautui Joonatanin kerrottua tälle totuuden. Cindy ja Jere alkoivat seurustella.
Luettelo Espoon julkisista taideteoksista ja muistomerkeistä
Tässä luettelossa ei mainita Länsimetron asemilla tai niiden lähellä olevia teoksia. Niistä on Luettelo Helsingin metron taideteoksista.
Luettelo taideteoksista, muistomerkeistä ja muistolaatoista
Luettelossa on 111 kohdetta.
Cindy Rintala
Toinen paluu 2021
Cindyn ja Jeren suhde oli kuitenkin riitaisa. Riitaa aiheutti muun muassa Jeren kireät välit tämän poikaan, Leoon, jonka olemassaolon Jere oli salannut kaikilta. Lopulta Cindy ja Jere erosivat lopullisesti ja Jere muutti Leon kanssa Tallinnaan.